OpenLLM-France/wikimedia huggingface dataset:
# Estany i font de la placeta Macià

L'estany i font de la placeta Macià és una font pública i ornamental, que conté un bust en homenatge a Francesc Macià, ubicada a la placeta de Macià de Sant Adrià de Besòs protegida com a bé cultural d'interès local (BCIL). La placeta està situada a l'avinguda de Catalunya, entre els carrers de Sant Pere i Sant Joaquim.

## Descripció

Aquesta font consisteix en una mena d'estany amb un pedestal adossat en dels seus costat, al damunt del qual hi ha una escultura d'un nen que porta un globus de vidre o fanal. La figura original, que era de pedra, desapareguda durant anys va ser substituïda per una reproducció aproximada en fosa de color negre, col·locada el 22 de juny de 2002.
L'aigua arribar a l'estany mitjançant un brollador de fosa de forma quadrada amb un relleu central que representa la cara d'un lleó clàssic. Abans hi havia, no obstant això, uns sortidors en forma de peix. L'escalinata semicircular per accedir al sortidor o font pública s'ha substituït per uns graons rectangulars. A més, la font també ha incorporat un bust en homenatge al primer president de la Generalitat de Catalunya restaurada durant la Segona República Francesc Macià.

## Història

La placeta Macià es va construir a inicis del segle xx, en el moment en què es va instal·lar en aquest indret la fàbrica Baurier i la família Font i Vinyals va començar a urbanitzar les terres del seu pavelló de caça, configurant el barri de Sant Joan Baptista. Pel que fa a la font en si va ser un encàrrec el 1954 de l'Ajuntament de Sant Adrià de Besòs a l'arquitecte municipal J.R. Ferrater i Ducati, que va projectar un monument per a la placeta. La font s'ha conservat fins avui dia amb algunes modificacions posteriors.

## Galeria

* Vista anterior de l'estany i el pedestal
* Vista posterior, amb la font
* Detall de l'escultura del nen amb el fanal
* Detall posterior de l'escultura
* Bust de Francesc Macià
* Detall de l'aixeta de la font

## Referències

* 1 2 3 «Els monuments de Sant Adrià de Besòs». Servei Educatiu Sant Adrià de Besòs. [Consulta: 1r setembre 2017].
* 1 2 3 «Estany i font de la placeta Macià». pat.mapa. Generalitat de Catalunya. [Consulta: 1r setembre 2017].
# Estàtua de Rotllà

L'Estàtua de Rotllà de la ciutat de Bremen és una estàtua localitzada a la Plaça del Mercat (Marktplatz), davant l'Ajuntament de Bremen, Alemanya. L'any 2004, va ser nomenada, juntament amb l'edifici de l'ajuntament, Patrimoni de la Humanitat per la UNESCO.

## Referències

* ↑ Centre, UNESCO World Heritage. «Town Hall and Roland on the Marketplace of Bremen» (en anglès). [Consulta: 28 gener 2021].
# Aston Martin Le Mans

L'Aston Martin Le Mans era un cotxe esportiu de dues o quatre places fabricat per Aston Martin entre el 1932 i el 1934. La seva estructura en alumini va ser feta a mà i només se'n van fabricar 130 unitats que, actualment, tenen un preu de 500.000€. El motor de quatre cilindres en línia aportava una potència de 70 cavalls i als anys 30 era considerat com un dels millors motors de món. Les seves vendes no van ser gaire elevades i el seu preu inicial de £650 l'any 1932 es va reduir a £595 el 1933. Per incrementar les vendes Aston Martin va crear una versió de quatre seients en comptes de dos. De mica en mica aquest model es va anar venent i els seus compradors el consideraven una obra d'art. La seva llargada, la poca alçada i la forma exclusiva de la reixa davantera feien de l'Aston Martin Le Mans un cotxe inconfusible. Comparat amb els MG i Singer de l'època, aquest Aston Martin era el més veloç, capaç d'arribar fins als 137 km/h i amb una acceleració de 0-80 km/h en 16 segons.

## Referències

* ↑ «1932 Aston Martin Le Mans Technical Specifications». autofiles.org, 04-05-2013 [Consulta: 4 maig 2013].
* ↑ «Aston Martin 1½ Litre Le Mans». carfolio.com, 05-05-2008 [Consulta: 4 maig 2013].
* ↑ «1932 Aston Martin Le Mans». Auto Manufacturer, 18-01-2013 [Consulta: 4 maig 2013]. Arxivat 2 de maig 2013 a Wayback Machine. «Còpia arxivada». Arxivat de l'original el 2013-05-02. [Consulta: 4 maig 2013].
* ↑ «Aston Martin Le Mans». thesupercars.org. [Consulta: 4 maig 2013].
# Esquarterament

L'esquarterament és una tècnica de tortura en la qual es desprenen els membres a la víctima.

## Història

El desmembrament va ser usat en diverses ocasions durant la conquesta d'Amèrica sobre els indígenes, usualment amb cavalls, lligant cada extremitat a un animal i atiant-los perquè augmentessin la tensió. En casos de víctimes importants se'ls lligava, a més, el cap, i era exhibit a la plaça del poble.

### Víctimes notables

* Jacques Clément (1567 - 1589) va ser un clergue activista catòlic francès que, durant els preparatius del setge de París pel rei Enric III de França al castell del Saint Cloud, va aconseguir apunyalar-lo amb l'excusa de lliurar-li un missatge personal. Els crits del rei van alertar als seus guàrdies armats que van executar la pena a Clément, el cos del qual va ser sotmès posteriorment a l'esquarterament i la foguera.
* François Ravaillac: (1578 - 1610) va ser l'assassí del Rei Enric IV de França el dia de la festa de la consagració de la Reina, llançant-se sobre la carrossa reial i apunyalant el rei en dues ocasions. Ravaillac va ser ràpidament capturat i dies després conduït a la plaça de la Grêve. Allà se li van cremar diverses parts del cos (pit, malucs i cames) amb ferros roents. La mà executora del crim va ser cremada amb sofre cremant i a les ferides de les cremades s'hi va abocar una barreja de plom fos, oli bullent i resina ardent. Una vegada acabat això, va ser lligat de mans i cames a quatre cavalls i va ser esquarterat. Els seus membres van ser cremats i tot el seu cos va quedar reduït a cendres.
* Robert François Damiens (1715 - 1757) va ser l'autor de la temptativa d'assassinat contra Lluís XV de França. En condicions particularment atroces, el seu suplici va durar dues hores.
* Túpac Amaru II (1742 - 1781), probable descendent de l'inca Túpac Amaru I, va ser un líder quítxua que va encapçalar la primera i major rebel·lió de cort independentista en el Virregnat del Perú. A la plaça d'armes del Cuzco, Túpac Amaru va ser obligat, tal com assenyalava la sentència, a presenciar l'execució de tota la seva família. Se'l va intentar esquarterar lligant cada una de les seves extremitats a cavalls, cosa que no es va aconseguir després de diversos intents, per la qual cosa finalment es va optar per decapitar-lo i posteriorment esquarterar-lo. El seu cap va ser col·locat en una llança exhibida a Cuzco i Tinta, els seus braços a Tungasuca i Carabaya, i les seves cames a Levitaca i Santa Rosa.

## Vegeu també

* Esbudellament

## Enllaços externs

* Hallan en México 24 niños de más de mil años que formaron parte d'un sacrificio (castellà)
# Esquelet apendicular

L'esquelet apendicular és la part de l'esquelet dels vertebrats que consta dels ossos que suporten els apèndixs. Els apèndixs van aparèixer com a aletes en els primers peixos, i posteriorment van evolucionar cap a les extremitats dels tetràpodes. L'esquelet apendicular inclou els elements esquelètics dins dels membres, així com el suport de les cintures escapulars i pelvianes en el cas dels tetràpodes (que no apareixen en els peixos). La paraula apendicular és l'adjectiu del nom de l'apèndix, que en si vol dir una part que s'uneix a alguna cosa més gran. L'esquelet apendicular juntament amb l'esquelet axial formen l'esquelet complet.

## Referències

* ↑ Skeleton Encyclopædia Britannica. Updated 24 August 2014.
# Abstract Window Toolkit

L'Abstract Window Toolkit (AWT) és una plataforma independent de gestió de finestres, gràfics, i una eina per a ginys per a la interfície d'usuari.
És originari del llenguatge de programació Java. L'AWT actualmenent forma part de Java Foundation Classes (JFC), la interfície de programació d'aplicacions (API) estandarditzat que proporciona interfícies gràfiques d'usuari (IGU) per a programes escrits en Java. AWT també és l'eina de la interfície gràfica d'usuari per a un conjunt de perfils de Java ME. Per exemple, els perfils de configuració per als dispositius connectats requereixen un runtime de Java als telèfons mòbils per a suportar AWT.

## Referències

* ↑ «Abstract Window Toolkit (AWT)» (en anglès). University of Puerto Rico. [Consulta: 6 desembre 2023].
* ↑ Fowler, Amy. «Mixing heavy and light components». Sun Microsystems, 1994. Arxivat de l'original el 23 desembre 2011. [Consulta: 17 desembre 2008].
* ↑ Kennke, Roman. «Cacio Swing AWT peers», 03-09-2008. Arxivat de l'original el 13 març 2012. [Consulta: 7 setembre 2008].

## Vegeu també

* Swing

## Enllaços externs

* Pàgina princila de AWT (anglès)
* java.awt (Documentació Javadoc de l'API AWT (anglès))
* Documentació AWT (anglès)
* Documentació arrossegar i soltar (Drag & Drop) (anglès)
# Aspirador

L'aspirador de laboratori és un dispositiu d'aspiració de pols, fums i vapors que absorbeix les partícules volàtils o en suspensió en l'aire, generades durant elaboracions de productes químics o compostos galènics.
Es troba dotat d'un carro mòbil i una campana articulada i transparent en els 2 extrems del tub articulat, per permetre el control visual de les operacions i de l'estat del prefiltre.
La filtració es realitza en 3 etapes: 1. Prefiltre en material sintètic regenerable mitjançant rentat, autoextingible i ignífug. 2. Filtre per vapors: d'absorció, de carboni actiu, no regenerable. 3. Filtre per pols: Filtre HEPA absolut de flux laminar, no regenerable, eficiència 99,995%.
La durada dels filtres és de 1.000 hores aproximadament, encara que aquest valor pot veure augmentat o disminuït depenent de les substàncies amb les quals s'hagi estat treballant.
Equipament de laboratori de química :
# Aston Martin T-Type

L'Aston Martin T-Type va ser un model que l'empresa britànica Aston Martin va fabricar entre el 1927 i el 1928. Estava disponible en quatre portes i era presentat com un turisme de luxe. Abans de la Segona Guerra Mundial, l'empresa Aston no produïa gaire models i per aquesta raó només es van crear 14 unitats del T-Type. En l'actualitat només existeixen dos exemplars d'aquest model de 1927. Un d'aquests dos T-Types encara existents va ser comprat al Saló de l'Automòbil de Londres pel Maharajah de Patiala i posteriorment traslladat a l'Índia. Fa pocs anys va ser totalment restaurat i avui en dia és el tercer Aston més antic en funcionament.

## Referències

* ↑ «1928 Aston Martin T-Type news, pictures, and information». conceptcarz. [Consulta: 5 maig 2013].
# Astor cuallarg

L'astor cuallarg (Urotriorchis macrourus) és un ocell de la família dels accipítrids (Accipitridae) i única espècie del gènere Urotriorchis. Habita la selva humida d'Àfrica central i Occidental, des de Sierra Leone i Libèria, cap a l'est fins a l'oest d'Uganda i cap al sud fins al nord d'Angola. El seu estat de conservació es considera de risc mínim.

## Referències

* ↑ «Astor cuallarg». Cercaterm. TERMCAT, Centre de Terminologia. Rev. 11 desembre 2022 (català)
* ↑ «Hoatzin, New World vultures, Secretarybird, raptors» (en anglès). IOC World Bird List Version 12.2. International Ornithologists' Union, 01-07-2022.
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 281. ISBN 978-84-16728-37-4.
* ↑ BirdLife International. «Long-tailed Hawk. Urotriorchis macrourus» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 7 novembre 2022].
# Astor de l'illa de Flores

L'astor de l'illa de Flores (Tachyspiza hiogaster sylvestris; syn: Accipiter sylvestris) és un tàxon d'ocell de la família dels accipítrids (Accipitridae). Habita els boscos de les illes Petites de la Sonda. El seu estat de conservació es considera de risc mínim.

## Taxonomia

La població d'astors de les illes Petites de la Sonda ha estat considerada una espècie per ella mateixa (Accipiter sylvestris). però a la classificació del Congrés Ornitològic Internacional (versió 11.1, 2021) és considerada una subespècie de l'astor variable (Accipiter hiogaster).
Tradicionalment l'astor variable i les seves subespècies estaven classificats dins el gènere Accipiter. Tanmateix, estudis filogenètics moleculars van trobar que aquest gènere era polifilètic i es va proposar reordenar les seves espècies en 5 gèneres monofilètics. En base a aquests estudis, el Congrés Ornitològic Internacional, en la seva llista mundial d'ocells (versió 14.2, 2024) transferí aquests tàxons al gènere Tachyspiza, que fou recuperat per a tal fí.
Val a dir que anteriorment les diferents subespècies de l'astor variable eren considerades dins Accipiter novaehollandiae.

## Referències

* ↑ «Astor de l'illa de Flores». Cercaterm. TERMCAT, Centre de Terminologia. Rev. 20/02/2021 (català)
* 1 2 3 «Hoatzin, New World vultures, Secretarybird, raptors» (en anglès). IOC World Bird List Version 12.2. International Ornithologists' Union, 01-07-2022.
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 278. ISBN 978-84-16728-37-4.
* ↑ BirdLife International. «Lesser Sundas Goshawk. Accipiter sylvestris» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 7 novembre 2022].
* ↑ Josep del Hoyo i J. Nigel. Illustrated checklist of the birds of the world. Vol.1, Non passerines. Lynx Edicions, 2014. ISBN 978-84-96553-94-1
* ↑ F Gill, D Donsker et P Rasmussen (Eds). 2021. IOC World Bird List (v11.1). doi : 10.14344/IOC.ML.11.1.
* ↑ Mindell, D; Fuchs, J; Johnson, J. Phylogeny, taxonomy, and geographic diversity of diurnal raptors: Falconiformes, Accipitriformes, and Cathartiformes (en anglès). Birds of Prey: Biology and conservation in the XXI century. Cham, Suïssa: Sarasola, J.H.; Grange, J.M.; Negro, J.J. (eds.), 2018, p. 3–32. ISBN 978-3-319-73744-7.
* ↑ Catanach, Therese A; Halley, Matthew R; Pirro, Stacy «Enigmas no longer: using ultraconserved elements to place several unusual hawk taxa and address the non-monophyly of the genus Accipiter (Accipitriformes: Accipitridae)» (en anglès). Biological Journal of the Linnean Society, 22-03-2024. DOI: 10.1093/biolinnean/blae028. ISSN: 0024-4066.
* ↑ Gill, Frank; Donsker, David. «Hoatzin, New World vultures, Secretarybird, raptors – IOC World Bird List» (en anglès). IOC World Bird List v14.2. [Consulta: 25 octubre 2024].
# Astrocianita-(Ce)

L'astrocianita-(Ce) és un mineral de la classe dels carbonats. Rep el seu nom del grec άστρον ("astron"), estrella, i κυανός ("kyanos"), blau, en al·lusió al seu color, a l'hàbit que presenten els seus agregats i al lantànid dominant a la seva composició.

## Característiques

L'astrocianita-(Ce) és un carbonat de coure i diversos lantànids com neodimi, lantani i ceri, de fórmula química Cu₂(Ce,Nd,La)₂(UO₂)(CO₃)₅(OH)₂·1,5H₂O. Cristal·litza en el sistema hexagonal en forma de cristalls tabulars de fins a 1mm. aïllats o formant agregats estrellats. La seva duresa a l'escala de Mohs és 2,5, sent un mineral tou.
Segons la classificació de Nickel-Strunz, l'astrocianita-(Ce) és l'única integrant de "05.EF: Uranil carbonats amb proporció UO₂:CO₃ = 1:5".

## Formació i jaciments

Es troba a les zones d'oxidació dels dipòsits de coure i cobalt que contenen urani. Sol trobar-se associada a altres minerals com: uraninita, uranofana, kamotoïta-(Y), françoisita-(Nd), shabaïta-(Nd), schuilingita-(Nd) i masuyita. La seva localitat tipus es troba a Kamoto, al districte de Kolwezi (Katanga, República Democràtica del Congo).

## Referències

* ↑ «Astrocyanite-(Ce)» (en anglès). Mindat. [Consulta: 12 setembre 2015].
* ↑ «Astrocyanite-(Ce)» (en anglès). Handbook of Mineralogy. Arxivat de l'original el 24 de setembre 2015. [Consulta: 12 setembre 2015].
# Astronomical Society of the Pacific

L'Astronomical Society of the Pacific (ASP) és una organització científica i educacional, fundada en San Francisco, Califòrnia el 1889. El seu nom prové dels seus orígens en la costa de l'Oceà Pacífic, encara que actualment els seus membres provenen d'arreu del món. El seu estatus legal és el d'una Organització sense finalitats de lucre.

## Publicacions

La societat promou l'educació a través de diverses publicacions, cadascuna orientada a un públic diferent:
* L'Univers a la classe (en anglés: The Universe in the Classroom) és una revista electrònica gratuïta, dirigida a professors i educadors, per ajudar els seus estudiants a aprendre sobre els misteris de l'astronomia. És editada en anglès, francès i espanyol, i s'espera tenir versions en altres idiomes a futur.
* Mercury, És una revista electrònica publicada quadrimestralment, que cobreix una àmplia gamma de temes relacionats amb l'astronomia. La seva subscripció s'obté en unir-se a la Societat.
* Publications of the Astronomical Society of the Pacific (PASP) és una revista científica, orientada a astrònoms professionals. És publicada mensualment des del 1889.

## Referències

* ↑ Astronomical Society of the Pacific: The Universe in the Classroom: About (Consulta el 25 d'abril de 2021)
* ↑ Astronomical Society of the Pacific: The Universe in the Classroom: Around the World (Consulta el 25 d'abril de 2021)
* ↑ «Sociedad Astronómica del Pacífico, Mercury Magazine (Consulta el 25 d'abril de 2021)». Arxivat de l'original el 4 de febrero de 2005.
# Astroteologia

L'astroteologia és una disciplina que combina els mètodes i aspectes de la ciència espacial amb la teologia sistemàtica. L'astroteologia es refereix a les implicacions teològiques, culturals i ètiques de l'exploració espacial i identifica els elements del mite i la religió en la ciència espacial. L'astroteologia és una "branca multidisciplinària de la teologia que ocupa la relació entre Déu i la creació, especialment la creació de l'univers al llarg del temps". Ted F. Peters considera l'astroteologia com "el punt de trobada entre teòlegs i astrobiòlegs", mentre que A.C. Pieterse descriu el camp com un "forat de cuc profètic que relaciona l'espai-temps amb la transformació escatològica", una teologia de la naturalesa més que una teologia natural.

## Història

A. C. Pieterse proposa l'origen de l'astroteologia en els filòsofs grecs. El teòleg Ted Peters identifica de manera similar els antics debats sobre la pluralitat dels mons (aperoi kosmoi) com un punt de partida per a l'astroteologia, rastrejant-lo des d'Aristòtil fins a Tomàs d'Aquino, Jean Buridan i Guillem d'Occam.
La paraula astroteologia (o astro-teologia) apareix per primera vegada en un tractat del clergue anglicà William Derham. Segons Derham, la tasca d'aquesta disciplina era "glorificar Déu emfatitzant en la immensitat i la magnificència de la creació de Déu". L'astroteologia ha sigut dividida en èpoques cronològiques tant per Derham com posteriorment per Edward Higginson el 1855.

## Relació amb altres àmbits

Segons Ted Peters, l'astroteologia és "com a mínim, una teologia de la ciència espacial", que connectaria amb l'astrobiologia, tot desafiant el concepte d'intel·ligència extraterrestre i participant en discussions sobre l'abast de la creació de Déu, a la vegada que cercaria significats religiosos ocults en experiències seculars.

## Vegeu també

* Astrolatria

## Referències

* ↑ Chon-Torres, Octavio A.; Szocik, Konrad International Journal of Astrobiology, 21, 1, 15-12-2021, pàg. 1–8. DOI: 10.1017/s1473550421000367. ISSN: 1473-5504.
* ↑ Harrison, Albert A. Theology and Science, 12, 1, 02-01-2014, pàg. 30–48. DOI: 10.1080/14746700.2013.868118. ISSN: 1474-6700.
* ↑ Pieterse, A.C. Acta Theologica, 42, 1, 24-06-2022, pàg. 98–119. DOI: 10.38140/at.v42i1.6481. ISSN: 2309-9089 [Consulta: 21 novembre 2023].
* ↑ Pieterse, 2021, p. 157.
* ↑ Peters, 2013, p. 840.
* ↑ Edward Higginson, 1855. Astro-Theology; Or, the Religion of Astronomy: Four Lectures, in Reference to the Controversy On the "Plurality of Worlds," As Lately Sustained Between Sir David Brewster and an Essayist
* ↑ Peters, Ted Theology, 122, 5, 27-08-2019, pàg. 363–367. DOI: 10.1177/0040571x19858951. ISSN: 0040-571X.
# Astènia

L'astènia és un símptoma constituït per la percepció de debilitat muscular, sovint amb malestar general i fatiga. Cal diferenciar l'astènia de la fatiga, en la primera els símptomes no milloren o ho fan molt poc amb el descans.

## Causes

Diversos trastorns i malalties poden manifestar-se de forma predominant amb astènia:
* Fisiològiques: Envelliment humà, embaràs, exercici físic inhabitual.
* Psicògenes: Ansietat o estrès, depressió, somatitzacions.
* D'origen orgànic:
** Infeccions: Quan cursen amb febre, i moltes d'altres (per exemple: Hepatitis vírica, mononucleosi infecciosa, infecció urinària, tuberculosi).
** Malalties hematològiques: Anèmia (la més freqüent dins d'aquest grup), leucèmia, limfoma.
** Insuficiències orgàniques: Cardíaca, respiratòria, renal, hepàtica.
** Trastorns endocrins: Hipotiroïdisme, diabetis mal controlada, malaltia d'Addison, síndrome de Cushing, hipopituïtarisme, hipercalcèmia.
** Afectació neurològica: malaltia de Parkinson
** Afectació muscular: Distròfia muscular, miopatia inflamatòria.
** Malalties de la unió neuromuscular: miastènia gravis.
** Malalties autoimmunitàries: lupus eritematós sistèmic, menys freqüentment: artritis reumatoide.
** Càncer ocult.
* Fàrmacs i tòxics: Benzodiazepines, neurolèptics sedants, estatines o gemfibrozil (per afectació muscular), interferons, antihistamínics (sobretot de la primera generació), antihipertensius (per sobredosificació o descens massa ràpid de la pressió arterial), mòrfics (morfina, heroïna), alcohol, algunes intoxicacions
* De causa desconeguda: Síndrome de fatiga crònica, fibromiàlgia.

## Diagnòstic diferencial

La durada de l'astènia pot orientar a un diagnòstic, així si els símptomes es presenten durant més de 6 mesos, i no es deuen a un estat de depressió és possible estar davant d'una síndrome de fatiga crònica.
Quan l'anamnesi i l'exploració física no orientin el diagnòstic, caldran unes anàlisis inicials: hemograma, VSG, glucosa, creatinina, enzims hepàtics, ions (amb calci), hormones tiroidals, sediment d'orina; i una radiografia de tòrax.

## Vegeu també

* Neurastènia
* Astenització

## Referències

* 1 2 Losilla Domínguez, M; Sobrino López, A. semFYC. Cansancio y debilidad. Guía de Actuación en Atención Primaria. semFYC, 2011, p. 41-46. ISBN 84-96216-99-3.
# Atac contra l'Aeroport Internacional Bandaranaike

L'atac contra l'Aeroport Internacional Bandaranaike fou un assalt dels Tigres d'Alliberament de Tamil Eelam (TATE) contra l'Aeroport Internacional Bandaranaike (Sri Lanka) que es produí el 24 de juliol del 2001. Fou un dels atacs més audaços dels TATE durant la seva guerra contra el govern de Sri Lanka i tingué un impacte profund sobre les forces armades, l'economia i les aerolínies del país.

## Referències

* ↑ Dugger, C. W. «Rebel Attack on Airport Shocks Leaders of Sri Lanka» (en anglès). The New York Times, 25-07-2001. [Consulta: 13 juliol 2019].